title: 2010/469/EU: Az Európai Központi Bank határozata ( 2010. augusztus 19. ) a statisztikai adatszolgáltatási kötelezettségek nem teljesítéséről (EKB/2010/10)

text:
               28.8.2010

               HU

               Az Európai Unió Hivatalos Lapja

               L 226/48

         AZ EURÓPAI KÖZPONTI BANK HATÁROZATA
   (2010. augusztus 19.)
   a statisztikai adatszolgáltatási kötelezettségek nem teljesítéséről
   (EKB/2010/10)
   (2010/469/EU)
   AZ EURÓPAI KÖZPONTI BANK KORMÁNYZÓTANÁCSA,
   tekintettel a Központi Bankok Európai Rendszere és az Európai Központi Bank Alapokmányára és különösen annak 5.1. és 34.1. cikkére,
   tekintettel az Európai Központi Bank által végzett statisztikai adatgyűjtésről szóló, 1998. november 23-i 2533/98/EK tanácsi rendeletre (1) és különösen annak 7. cikkére,
   tekintettel az Európai Központi Bank szankciók kirovására vonatkozó hatásköréről szóló, 1998. november 23-i 2532/98/EK tanácsi rendeletre (2) és különösen annak 6. cikke (2) bekezdésére,
   tekintettel az Európai Központi Bank szankciók kirovására vonatkozó hatásköréről szóló, 1999. szeptember 23-i 2157/1999/EK (EKB/1999/4) európai központi banki rendeletre (3),
   mivel:

               (1)

               A monetáris pénzügyi intézmények ágazati mérlegéről (átdolgozott változat) szóló, 2008. december 19-i 25/2009/EK (EKB/2008/32) európai központi banki rendelet (4) és a monetáris-pénzügyi intézmények által a háztartások és a nem pénzügyi vállalatok betéteire és hiteleire alkalmazott kamatlábakra vonatkozó statisztikákról szóló, 2001. december 20-i 63/2002/EK (EKB/2001/18) európai központi banki rendelet (5) állapítja meg az Európai Központi Bank („EKB”) azon statisztikai adatszolgáltatási követelményeit, amelyeket az adatszolgáltatóknak teljesíteniük kell.

               (2)

               A 2533/98/EK rendelet 7. cikkének (1) bekezdése előírja, hogy az EKB jogosult szankciók megállapítására azokkal az adatszolgáltatókkal szemben, amelyek elmulasztják az EKB rendeleteiben vagy határozataiban meghatározott statisztikai adatszolgáltatási követelmények teljesítését.

               (3)

               Az EKB-nak – az adatszolgáltatók tekintetében az egyenlő elbánás biztosítása érdekében – az adatszolgáltatási követelmények megszegése esetére szóló szankciók számítása, a jogsértés miatt indított eljárás és az azt megelőző szakaszok tekintetében harmonizált megközelítést kell elfogadnia,

         ELFOGADTA EZT A HATÁROZATOT:
   1. cikk
   Fogalommeghatározások
   Ennek a határozatnak az alkalmazásában:
   1.   „adatszolgáltató”: jelentése azonos a 2533/98/EK rendelet 1. cikkében adott meghatározással;
   2.   „monetáris pénzügyi intézmény (MPI)”: jelentése azonos a 25/2009/EK (EKB/2008/32) rendelet 1. cikkében adott meghatározással;
   3.   „jogsértés” és „szankció”: jelentése azonos a 2532/98/EK rendelet 1. cikkében adott meghatározással;
   4.   „súlyos kötelezettségszegés”: az adatszolgáltatási kötelezettségek adatszolgáltatók általi alábbi megszegése:
   5.   „illetékes nemzeti központi bank (illetékes NKB)”: azon tagállam NKB-ja, amelynek területén a jogsértésre sor került;
   6.   „NKB-határidő”: az adatszolgáltatók számára az adatszolgáltatásra az egyes NKB-k által előírt határidő.
   2. cikk
   Hatály
   (1)   Az EKB és az NKB-k figyelemmel kísérik azt, hogy az adatszolgáltatók betartják-e az adatszolgáltatási kötelezettségeik teljesítéséhez szükséges, a 25/2009/EK (EKB/2008/32) rendelet IV. mellékletében és a 63/2002/EK (EKB/2001/18) rendelet III. mellékletében meghatározott minimumszabályokat. Az előírások be nem tartása esetén az EKB és az illetékes NKB dönthet a 3. cikk (1) bekezdésében említett vizsgálati szakasz lefolytatása és/vagy a 3. cikk (2) bekezdésében említett, jogsértés miatti eljárás megindítása mellett. A jogsértés miatti eljárást követően az EKB szankciókat róhat ki a 2533/98/EK rendelet 7. cikkének megfelelően.
   (2)   Jogsértés miatti eljárást követően szankciók róhatóak ki abban az esetben, ha a következők tekintetében nem tartották be a minimumszabályokat: adattovábbítás (határidők és technikai adatszolgáltatási követelmények tekintetében), pontosság (a lineáris megkötöttség és a különböző gyakoriságú adatok konzisztenciája tekintetében), valamint a koncepcionális megfelelés (meghatározások és osztályozások tekintetében). Szankciók alkalmazására súlyos kötelezettségszegés esetén is sor kerül.
   3. cikk
   Vizsgálati szakasz és jogsértés miatti eljárás
   (1)   A 2532/98/EK rendelet és a 2157/1999/EK (EKB/1999/4) rendelet szerinti, jogsértéssel kapcsolatos eljárás megindítása előtt:

               a)

               az illetékes NKB – amennyiben az adatszolgáltatási követelmények nemteljesítését észlelte – figyelmeztetheti az érintett adatszolgáltatót, tájékoztatva az észlelt szabálytalanság jellegéről, és a szabálytalanság megismétlődésének megelőzése érdekében meghozandó kiigazító intézkedésekre tehet javaslatot;

               b)

               az EKB vagy az illetékes NKB a 2157/1999/EK (EKB/1999/4) rendelet 2. cikkének (2) bekezdése szerint tájékoztatást kérhet az érintett adatszolgáltatótól a szabálytalansággal kapcsolatban;

               c)

               az érintett adatszolgáltatónak lehetőséget kell adni a magyarázat nyújtására, amennyiben úgy ítéli meg, hogy a szabálytalanság az ellenőrzésén kívüli okból következett be.

         (2)   Az EKB vagy az illetékes NKB a 2532/98/EK rendelet 3. cikke és a 2157/1999/EK (EKB/1999/4) rendelet 5. cikke szerint indíthat jogsértés miatti eljárást. A következő szabályokat is alkalmazni kell:

               a)

               súlyos kötelezettségszegés esetén vizsgálati szakasz nélkül jogsértés miatti eljárást kell indítani;

               b)

               az a) pont sérelme nélkül jogsértés miatti eljárás indul, ha az illetékes NKB ismételt jogsértést észlel, a következő esetek kivételével:

                           i.

                           ha az EKB vagy az illetékes NKB megítélése szerint a jogsértés miatti eljárás megindítása nem szükséges amiatt, mert az észlelt szabálytalanságok közül egy vagy több az adatszolgáltató ellenőrzésén kívül álló okból következett be; vagy

                           ii.

                           a lehetséges bírság összege nem érné el a szankciókiszabás küszöbértékét.

         (3)   Ha az EKB vagy az illetékes NKB jogsértés miatti eljárást indít, az eljárást a 2532/98/EK rendelet 3. cikkének megfelelően kell lefolytatni, ideértve az írásbeli figyelmeztetés kiadását és az EKB részéről indokolással ellátott határozat elfogadását.
   4. cikk
   Szankció elfogadása
   (1)   A szankció kiszámításához a következő kétlépcsős eljárást kell követni. Először a mennyiségi vonatkozásokat tükröző alapösszeget kell kiszámítani. Ezt követően kerülnek figyelembevételre a konkrét eset 2532/98/EK rendelet 2. cikkének (3) bekezdésében említett körülményei, amelyek a szankció tényleges összegét befolyásolhatják.
   (2)   A határidőkkel kapcsolatos jogsértés esetén a jogsértés súlya függ az NKB-határidőhöz viszonyított, munkanapban számított késedelem időtartamától.
   (3)   Pontatlansághoz és/vagy koncepcionális megfeleléshez kapcsolódó hibák esetén a jogsértés súlyát a hiba kiterjedése határozza meg. Az EKB nem veszi figyelembe a kerekítési vagy elhanyagolható hibákat. Emellett a koncepcionális megfelelés tekintetében a tárgyidőszakban (hónapban vagy negyedévben) jelentett adatsorok rendes, az eredeti adatszolgáltatást követő revízióját nem kell koncepcionális megnemfelelési esetnek tekinteni.
   (4)   A 2533/98/EK rendelet 7. cikkének (4) bekezdése határozza meg az EKB által az adatszolgáltatókra kiróható szankciók felső határát.
   (5)   Ha statisztikai adatszolgáltatási kötelezettséggel kapcsolatos jogsértés a kötelező tartalékolási előírások megszegésére vezet, a statisztikai adatszolgáltatással kapcsolatos jogsértés tekintetében külön szankciót nem kell kiszabni.
   5. cikk
   Záró rendelkezés
   Ez a határozat 2010. szeptember 1-jén lép hatályba. Azt a 2010. decemberi referencia-időszaktól kell a havi és éves, illetve 2010 negyedik negyedévétől a negyedéves adatszolgáltatási követelmények tekintetében alkalmazni.

      Kelt Frankfurt am Mainban, 2010. augusztus 19-én.

            az EKB elnöke

         Jean-Claude TRICHET

      (1)  HL L 318., 1998.11.27., 8. o.

      (2)  HL L 318., 1998.11.27., 4. o.

      (3)  HL L 264., 1999.10.12., 21. o.

      (4)  HL L 15., 2009.1.20., 14. o.

      (5)  HL L 10., 2002.1.12., 24. o.


title: A Bizottság határozata (2001. szeptember 28.) az Európai Atomenergia-közösség és az Orosz Föderáció között a nukleáris biztonságról és a szabályozott magfúzióról szóló két együttműködési megállapodás megkötéséről (az értesítés a C(2001) 2901. számú dokumentummal történt)

text:
Fontos jogi nyilatkozat

|

32001D0762

Hivatalos Lap L 287 , 31/10/2001 o. 0023 - 0023

		A Bizottság határozata(2001. szeptember 28.)az Európai Atomenergia-közösség és az Orosz Föderáció között a nukleáris biztonságról és a szabályozott magfúzióról szóló két együttműködési megállapodás megkötéséről(az értesítés a C(2001) 2901. számú dokumentummal történt)(2001/762/Euratom)AZ EURÓPAI KÖZÖSSÉGEK BIZOTTSÁGA,tekintettel az Európai Atomenergia-közösséget létrehozó szerződésre, és különösen annak 101. cikke (2) bekezdésére,tekintettel a Tanács jóváhagyására [1]mivel:az Európai Atomenergia-közösség és az Orosz Föderáció között meg kell kötni a nukleáris biztonságról és a magfúzióról szóló két megállapodást,A KÖVETKEZŐKÉPPEN HATÁROZOTT:Egyetlen cikkAz Európai Atomenergia-közösség és az Orosz Föderáció között a nukleáris biztonságról és a szabályozott magfúzióról szóló két megállapodást a Bizottság az Európai Atomenergia-közösség nevében megköti.Kelt Brüsszelben, 2001. szeptember 28-án.a Bizottság részérőlPascal Lamya Bizottság tagja[1] HL L 287., 2001.10.31., 21. o.--------------------------------------------------


title: 2012/551/EU, Euratom: Az Európai Parlament határozata ( 2012. május 10. ) a Kutatási Végrehajtó Ügynökség 2010-es pénzügyi évre szóló költségvetésének végrehajtására vonatkozó mentesítésről

text:
               17.10.2012

               HU

               Az Európai Unió Hivatalos Lapja

               L 286/94

         AZ EURÓPAI PARLAMENT HATÁROZATA
   (2012. május 10.)
   a Kutatási Végrehajtó Ügynökség 2010-es pénzügyi évre szóló költségvetésének végrehajtására vonatkozó mentesítésről
   (2012/551/EU, Euratom)
   AZ EURÓPAI PARLAMENT,

               —

               tekintettel az Európai Unió 2010-es pénzügyi évre szóló általános költségvetésére (1),

               —

               tekintettel az Európai Unió 2010-es pénzügyi évre vonatkozó éves beszámolójára (COM(2011) 473 – C7-0256/2011) (2),

               —

               tekintettel a Kutatási Végrehajtó Ügynökség 2010-es pénzügyi évre vonatkozó éves beszámolójára,

               —

               tekintettel a 2009. évi mentesítés nyomon követéséről szóló bizottsági jelentésre (COM(2011) 736) és az azt kísérő bizottsági szolgálati munkadokumentumokra (SEC(2011) 1350 és SEC(2011) 1351),

               —

               tekintettel a Bizottságnak a 2010-ben elvégzett belső ellenőrzésekről szóló, a mentesítésért felelős hatóság számára készített éves jelentésére (COM(2011) 643) és az azt kísérő bizottsági szolgálati munkadokumentumra (SEC(2011) 1189),

               —

               tekintettel a Számvevőszéknek a Kutatási Végrehajtó Ügynökség 2010-es pénzügyi évre vonatkozó éves beszámolójáról szóló jelentésére, az ügynökség válaszaival együtt (3),

               —

               tekintettel a Számvevőszéknek a 2010-es pénzügyi évre vonatkozó, az elszámolás megbízhatóságát, valamint az alapjául szolgáló ügyletek jogszerűségét és szabályszerűségét igazoló, az Európai Unió működéséről szóló szerződés 287. cikke szerinti nyilatkozatára (4),

               —

               tekintettel a Tanács 2012. február 21-i ajánlására a 2010-es pénzügyi évre szóló költségvetés végrehajtására vonatkozóan a végrehajtó ügynökségeknek adandó mentesítésről (06084/2012 – C7-0052/2012), és megjegyezve, hogy az Egyesült Királyság, Hollandia és Svédország most először nem ajánlották a mentesítés megadását,

               —

               tekintettel az Európai Unió működéséről szóló szerződés 317., 318. és 319. cikkére és az Euratom-Szerződés 106a. cikkére,

               —

               tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (5) és különösen annak 55., 145., 146. és 147. cikkére,

               —

               tekintettel a közösségi programok igazgatásában bizonyos feladatokkal megbízott végrehajtó hivatalokra vonatkozó alapszabály megállapításáról szóló, 2002. december 19-i 58/2003/EK tanácsi rendeletre (6) és különösen annak 14. cikke (3) bekezdésére,

               —

               tekintettel a közösségi programok igazgatásában bizonyos feladatokkal megbízott végrehajtó hivatalokra vonatkozó alapszabály megállapításáról szóló 58/2003/EK tanácsi rendelet alkalmazásában a végrehajtó hivatalok pénzügyi szabályzásáról szóló, 2004. szeptember 21-i 1653/2004/EK bizottsági rendeletre (7) és különösen annak 66. cikke első és második bekezdésére,

               —

               tekintettel az 58/2003/EK tanácsi rendelet alkalmazásában a kutatás területén az Emberek, a Kapacitások és az Együttműködés közösségi egyedi programok egyes területeinek igazgatásával megbízott Kutatási Végrehajtó Ügynökség létrehozásáról szóló, 2007. december 14-i 2008/46/EK bizottsági határozatra (8),

               —

               tekintettel eljárási szabályzata 76. cikkére és VI. mellékletére,

               —

               tekintettel a Költségvetési Ellenőrző Bizottság jelentésére és a többi érintett bizottság véleményére (A7-0098/2012),

               A.

               mivel az Európai Unióról szóló szerződés 17. cikkének (1) bekezdése értelmében a Bizottság végrehajtja a költségvetést és irányítja a programokat, és mindezt az Európai Unió működéséről szóló szerződés 317. cikkének értelmében a tagállamokkal együttműködésben, saját felelősségére végzi, a hatékony és eredményes pénzgazdálkodás elveinek tiszteletben tartásával;

               1.

               mentesítést ad a Kutatási Végrehajtó Ügynökség igazgatója számára az ügynökség 2010-es pénzügyi évre szóló költségvetésének végrehajtására vonatkozóan;

               2.

               megjegyzéseit az Európai Unió 2010-es pénzügyi évre szóló általános költségvetésének végrehajtására (III. szakasz – Bizottság és végrehajtó ügynökségek) vonatkozó mentesítésről szóló határozatok szerves részét képező állásfoglalásban foglalja össze;

               3.

               utasítja elnökét, hogy továbbítsa ezt a határozatot, az Európai Unió 2010-es pénzügyi évre szóló általános költségvetésének végrehajtására (III. szakasz – Bizottság és végrehajtó ügynökségek) vonatkozó mentesítésről szóló határozatot és az e határozatok szerves részét képező állásfoglalást a Kutatási Végrehajtó Ügynökség igazgatójának, a Tanácsnak, a Bizottságnak, az Európai Unió Bíróságának, valamint a Számvevőszéknek, és gondoskodjon az Európai Unió Hivatalos Lapjában való közzétételéről (L sorozat).

            az elnök

         Martin SCHULZ

            a főtitkár

         Klaus WELLE

      (1)  HL L 64., 2010.3.12.

      (2)  HL C 332., 2011.11.14., 1. o.

      (3)  HL C 366., 2011.12.15., 87. o.

      (4)  HL C 332., 2011.11.14., 134. o.

      (5)  HL L 248., 2002.9.16., 1. o.

      (6)  HL L 11., 2003.1.16., 1. o.

      (7)  HL L 297., 2004.9.22., 6. o.

      (8)  HL L 11., 2008.1.15., 9. o.


title: 2008/574/EK: A Tanács határozata ( 2008. július 8. ) a Régiók Bizottsága két lengyel tagjának és egy lengyel póttagjának kinevezéséről

text:
               11.7.2008

               HU

               Az Európai Unió Hivatalos Lapja

               L 183/37

      A TANÁCS HATÁROZATA

   (2008. július 8.)
   a Régiók Bizottsága két lengyel tagjának és egy lengyel póttagjának kinevezéséről
   (2008/574/EK)
   AZ EURÓPAI UNIÓ TANÁCSA,
   tekintettel az Európai Közösséget létrehozó szerződésre és különösen annak 263. cikkére,
   tekintettel a lengyel kormány javaslatára,
   mivel:

               (1)

               A Tanács 2006. január 24-én elfogadta a Régiók Bizottsága tagjainak és póttagjainak a 2006. január 26-tól2010. január 25-ig tartó időszakra történő kinevezéséről szóló 2006/116/EK határozatot (1).

               (2)

               Franciszek WOŁODŹKO hivatali idejének lejártát követően a Régiók Bizottsága egy tagjának helye megüresedett. Ludwik Kajetan WĘGRZYN megbízatásának megváltozását követően a Régiók Bizottsága egy teljes jogú tagjának helye megüresedett. Marek TROMBSKI hivatali idejének lejártát követően egy póttag helye megüresedett,

         A KÖVETKEZŐKÉPPEN HATÁROZOTT:
   1. cikk
   A hivatali idő fennmaradó részére, azaz 2010. január 25-ig, a Régiók Bizottságába a következő személyek kinevezésére kerül sor:

               a)

               teljes jogú tagként:

                           —

                           Jacek CZERNIAK, przewodniczący Sejmiku Województwa lubelskiego (Lubelskie vajdaság sejmikjének elnöke),

                           —

                           Bogusław ŚMIGIELSKI, marszałek województwa śląskiego (Śląskie vajdaság marsallja);

                     és

               b)

               póttagként:

                           —

                           Dariusz WRÓBEL, burmistrz Opola Lubelskiego (Opole Lubelskie polgármestere).

         2. cikk
   Ez a határozat elfogadásának napján lép hatályba.

      Kelt Brüsszelben, 2008. július 8-án.

            a Tanács részéről

            az elnök

         C. LAGARDE

      (1)  HL L 56., 2006.2.25., 75. o.


title: 2008/840/EK: A Bizottság határozata ( 2008. november 7. ) az Anoplophora chinensis (Forster) Közösségbe történő behurcolásának és Közösségen belüli elterjedésének megelőzését célzó sürgősségi intézkedésekről (az értesítés a C(2008) 6631. számú dokumentummal történt)

text:
               11.11.2008

               HU

               Az Európai Unió Hivatalos Lapja

               L 300/36

      A BIZOTTSÁG HATÁROZATA

   (2008. november 7.)
   az Anoplophora chinensis (Forster) Közösségbe történő behurcolásának és Közösségen belüli elterjedésének megelőzését célzó sürgősségi intézkedésekről
   (az értesítés a C(2008) 6631. számú dokumentummal történt)
   (2008/840/EK)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a növényeket vagy növényi termékeket károsító szervezeteknek a Közösségbe történő behurcolása és a Közösségen belüli elterjedése elleni védekezési intézkedésekről szóló, 2000. május 8-i 2000/29/EK tanácsi irányelvre (1) és különösen annak 16. cikke (3) bekezdésének harmadik mondatára,
   mivel:

               (1)

               A 2000/29/EK irányelv I. melléklete A. részének I. szakaszában az Anoplophora malasiaca (Forster) és az Anoplophora chinensis (Thomson) is szerepel a felsorolásban. A legújabb tanulmányok szerint a két elnevezés gyakorlatilag egyetlen károsítószervezet-fajtát takar. E határozat alkalmazásában ezért helyénvaló egységesen az Anoplophora chinensis (Forster) felülvizsgált, tudományos elnevezést alkalmazni az említett mellékletben szereplő Anoplophora malasiaca (Forster) és Anoplophora chinensis (Thomson) esetében.

               (2)

               A 2000/29/EK irányelv értelmében amennyiben egy tagállam megítélése szerint fennáll annak a veszélye, hogy területére behurcolják az említett irányelv I. vagy II. mellékletében felsorolt vagy nem felsorolt valamely károsító szervezetet, illetve az elterjed a területén, átmenetileg további intézkedéseket foganatosíthat e veszély elleni védekezés céljából.

               (3)

               Olaszország 2007. november 23-án tájékoztatta a Bizottságot és a többi tagállamot, hogy az Anoplophora chinensis (Forster) Lombardia régióban számos gazdanövényen való megjelenése miatt 2007. november 9-én további intézkedéseket fogadott el e szervezet Olaszország területére történő további behurcolásának, illetve területén történő elterjedésének megelőzése érdekében.

               (4)

               Miután Hollandiában különböző gazdanövényeken észlelték az Anoplophora chinensis (Forster) előfordulását, a Bizottság és a tagállamok 2008. január 21-én tájékoztatást kaptak az említett szervezet hollandiai felszámolását célzó intézkedésekről.

               (5)

               Nemrégiben harmadik országokból származó, ültetésre alkalmas több Acer spp. növényszállítmányt feltartóztattak az Anoplophora chinensist (Forster) jelenléte miatt. Jelenleg nincsenek érvényben különleges követelmények e károsító szervezetre vonatkozóan sem az Acer spp. növények, sem a harmadik országokból vagy a Közösségből származó, az említett károsító szervezetre legérzékenyebb más növények esetében.

               (6)

               Hollandia 2008-ban az Anoplophora chinensisre (Forster) vonatkozó károsszervezet-kockázati elemzést jelentetett meg, mely megállapította, hogy rendkívül nagy a valószínűsége a szervezet Közösségen belüli megjelenésének, ami számos gazdanövény esetében feltehetően jelentős gazdasági károkat okoz.

               (7)

               Sürgősségi intézkedéseket kell tehát hozni az Anoplophora chinensis (Forster) Közösségbe történő behurcolása és Közösségen belüli elterjedése ellen. Az intézkedéseket bárhonnan származó olyan növények jegyzékére kell alkalmazni (a továbbiakban: meghatározott növények), melyek tudvalevőleg az Anoplophora chinensis (Forster) gazdanövényei és melyek esetében a legnagyobb a fertőzés kockázata.

               (8)

               A meghatározott növények behozatalát illetően intézkedéseket kell meghatározni harmadik országokban való termesztésük és a Közösségbe történő belépésük ellenőrzése tekintetében. Intézkedéseket kell meghatározni a Közösség azon területeiről származó, meghatározott növények termesztésére, szállítására és ellenőrzésére, melyek esetében megerősítették az Anoplophora chinensis (Forster) jelenlétét.

               (9)

               Részletes intézkedéseket kell meghatározni a Közösség azon területein, melyek esetében megerősítették az Anoplophora chinensis (Forster) jelenlétét, vagyis a fertőzött körzetekben. Az említett körzetekben megfelelő intézkedéseket szükséges bevezetni a szervezet felszámolása, illetve előfordulásának fokozott ellenőrzése céljából. Az ilyen területeket körülvevő körzetekben, vagyis a pufferzónákban fokozottan ellenőrizni kell a szervezet előfordulását. A szervezetnek a Közösség valamely területén való első észlelésekor csökkenthető a pufferzóna mérete annak érdekében, hogy jobban figyelembe lehessen venni az alacsonyabb terjedési kockázatot.

               (10)

               Valamennyi tagállamban felmérést kell végezni a gazdanövényeken az Anoplophora chinensis (Forster) jelenlétének, illetve annak az ellenőrzésére, hogy a szóban forgó szervezet továbbra sem észlelhető-e.

               (11)

               Helyénvaló ezen intézkedéseket 2009. május 31-ig felülvizsgálni, melynek során figyelembe kell venni, hogy milyen mértékben állnak rendelkezésre – egy vegetációs időszakot követően – azoknak a tagállamok által végzett hatósági felméréseknek és vizsgálatoknak az eredményei, melyekre a sürgősségi intézkedések szerint a Közösségbe behozott és Közösségen belül szállított meghatározott növények esetében került sor.

               (12)

               A tagállamoknak az e határozatnak való megfelelés érdekében szükség esetén módosítaniuk kell jogszabályaikat.

               (13)

               Az ebben a határozatban előírt intézkedések összhangban vannak a Növényegészségügyi Állandó Bizottság véleményével,

         ELFOGADTA EZT A HATÁROZATOT:
   1. cikk
   Fogalommeghatározások
   E határozat alkalmazásában a következő fogalommeghatározásokat kell alkalmazni:

               a)

               „meghatározott növények”: Acer spp., Aesculus hippocastanum, Alnus spp., Betula spp., Carpinus spp., Citrus spp., Corylus spp., Cotoneaster spp., Fagus spp., Lagerstroemia spp., Malus spp., Platanus spp., Populus spp., Prunus spp., Pyrus spp., Salix spp. és Ulmus spp. ültetésre szánt növények, a vetőmag kivételével;

               b)

               „termőhely”: a FAO növény-egészségügyi intézkedésekre vonatkozó 5. számú nemzetközi szabványban (2) meghatározott termőhely.

         2. cikk
   A meghatározott növények behozatala
   Az olyan harmadik országokból származó meghatározott növények, melyekben tudvalevőleg jelen van az Anoplophora chinensis (Forster), csak a következő esetekben hozhatók be a Közösségbe:

               a)

               ha megfelelnek az I. melléklet 1. szakaszának 1. pontjában szereplő különleges behozatali követelményeknek;

               b)

               ha a 2000/29/EK irányelv 13a. cikke (1) bekezdésének sérelme nélkül a Közösségbe történő belépésükkor az illetékes hatósági szerv e határozat I. melléklete I. szakaszának 2. pontja szerint megvizsgálja, hogy jelen van-e bennük az Anoplophora chinensis (Forster) és megállapítja, hogy nincsenek a szervezet előfordulására utaló jelek.

         3. cikk
   A meghatározott növények Közösségen belüli szállítása
   A Közösségen belül, az 5. cikk szerint elhatárolt területekről származó meghatározott növények csak abban az esetben szállíthatók a Közösségen belül, ha eleget tesznek az I. melléklet II. szakaszának 1. pontjában meghatározott feltételeknek.
   A 2. cikkel összhangban az olyan harmadik országokból behozott meghatározott növények, melyekben tudvalevőleg jelen van az Anoplophora chinensis (Forster), csak abban az esetben szállíthatók a Közösségen belül, ha eleget tesznek az I. melléklet II. szakaszának 2. pontjában meghatározott feltételeknek.
   4. cikk
   Felmérések
   A tagállamok éves hatósági felméréseket végeznek az Anoplophora chinensis (Forster) területükön való jelenlétének vagy a gazdanövények említett szervezettel való fertőzöttsége jeleinek megállapítása érdekében.
   A 2000/29/EK irányelv 16. cikke (1) bekezdésének sérelme nélkül e felmérések eredményeiről, és az e határozat 5. cikkében említett elhatárolt területek jegyzékéről és körülhatárolásáról minden évben április 30-ig értesítést kell küldeni a Bizottságnak és a többi tagállamnak.
   5. cikk
   Elhatárolt területek
   Amennyiben a 4. cikkben említett felmérések eredményei megerősítik az Anoplophora chinensis (Forster) jelenlétét egy területen, vagy más módon kimutatható a szervezet jelenléte, a tagállamok elhatárolt területeket jelölnek ki, melyek fertőzött körzetből és pufferzónából állnak a II. melléklet 1. szakaszának megfelelően.
   A tagállamok hatósági intézkedéseket foganatosítanak az elhatárolt területeken a II. melléklet 2. szakaszának megfelelően.
   6. cikk
   Megfelelés
   A tagállamok meghoznak minden intézkedést az e határozatnak való megfelelés érdekében, és szükség esetén módosítják az Anoplophora chinensis (Forster) behurcolása és elterjedése elleni védelem érdekében elfogadott intézkedéseiket oly módon, hogy az említett intézkedések megfeleljenek e határozatnak. Ezekről az intézkedésekről haladéktalanul tájékoztatják a Bizottságot.
   7. cikk
   Felülvizsgálat
   Ezt a határozatot legkésőbb 2009. május 31-jéig felül kell vizsgálni.
   8. cikk
   Címzettek
   Ennek a határozatnak a tagállamok a címzettjei.

      Kelt Brüsszelben, 2008. november 7-én.

            a Bizottság részéről

         Androulla VASSILIOU

            a Bizottság tagja

      (1)  HL L 169., 2000.7.10., 1. o.

      (2)  Növény-egészségügyi kifejezések glosszáriuma – ISPM 5. számú referenciaszabvány, a Nemzetközi Növényvédelmi Egyezmény Titkársága, Róma.

      I. MELLÉKLET
      A 2. ÉS 3. CIKKBEN EMLÍTETT SÜRGŐSSÉGI INTÉZKEDÉSEK
      I.   Különleges behozatali követelmények

                  (1)

                  A 2000/29/EK irányelv III. melléklete A. részének 9., 16. és 18. pontjában, valamint IV. melléklete A. része I. szakaszának 14., 15., 17., 18., 19.2., 20., 22.1., 22.2., 23.1., 23.2., 32.1., 32.3., 33., 34., 36.1., 39., 40., 43., 44. és 46. pontjában felsorolt rendelkezések sérelme nélkül az olyan harmadik országokból származó meghatározott növényeket, melyekben tudvalevőleg jelen van az Anoplophora chinensis (Forster), az említett irányelv 13. cikke (1) bekezdésének megfelelően bizonyítványnak kell kísérnie, mely tartalmazza a „Kiegészítő nyilatkozat” rovatban, hogy:

                              a)

                              a növényeket egész életciklusuk alatt a származási ország nemzeti növényvédelmi szervezete által – az adott növény-egészségügyi intézkedésekre vonatkozó nemzetközi szabványokkal összhangban – kártevőmentesnek nyilvánított területen lévő termőhelyen termesztették. A kártevőmentes terület nevét a „származási hely”rovatban kell feltüntetni, vagy

                              b)

                              a növényeket az exportot megelőzően legalább két éven keresztül – a növény-egészségügyi intézkedésekre vonatkozó nemzetközi szabványokkal összhangban – Anoplophora chinensistől (Forster) mentesnek nyilvánított termőhelyen termesztették:

                                          i.

                                          melyet a származási ország nemzeti növényvédelmi szervezete nyilvántartásba vett és felügyel, továbbá

                                          ii.

                                          melyet évente kétszer, megfelelő időpontban elvégzett hatósági vizsgálatnak vetettek alá az Anoplophora chinensis (Forster) előfordulására utaló jelek kimutatására, azonban nem találtak a szervezetre utaló jeleket, továbbá

                                          iii.

                                          ha a növényeket olyan helyen termesztették,

                                                      —

                                                      ahol teljes volt a fizikai védelem az Anoplophora chinensis (Forster) behurcolása ellen, vagy

                                                      —

                                                      ahol megfelelő megelőző kezelések alkalmazására került sor és melyet egy legalább két km kiterjedésű pufferzóna vett körül, melyben évente, megfelelő időpontokban felméréseket végeztek az Anoplophora chinensis (Forster) jelenlétének vagy jeleinek kimutatására. Ha kimutatják az Anoplophora chinensis (Forster) jeleit, azonnali felszámolási intézkedéseket kell hozni a pufferzóna kártevőmentességének visszaállítása érdekében, továbbá

                                          iv.

                                          ahol a növényszállítmányokat közvetlenül az exportot megelőzően alaposan megvizsgálták – különös tekintettel a növénygyökerekre és -szárakra – az Anoplophora chinensis (Forster) jelenlétének kimutatása céljából. Adott esetben e vizsgálat megsemmisítéssel járó mintavételt is magában foglalhat.

                  (2)

                  Az 1. pont szerint behozott meghatározott növényeket alaposan meg kell vizsgálni a belépési ponton vagy rendeltetési helyen a 2004/103/EK bizottsági irányelvnek (1) megfelelően. Az alkalmazott vizsgálati módszerek biztosítják az Anoplophora chinensis (Forster) bármely jelének kimutatását, különösen a növénygyökerekben és -szárakban. Adott esetben e vizsgálat megsemmisítéssel járó mintavételt is magában foglalhat.

            II.   A szállítás feltételei

                  (1)

                  A Közösségen belüli elhatárolt területekről származó meghatározott növények csak abban az esetben szállíthatók a Közösségen belül, ha a 92/105/EGK bizottsági irányelvnek (2) megfelelően kitöltött és kiadott növényútlevél kíséri őket, és ha a növényeket a szállítást megelőzően legalább két éven keresztül olyan termőhelyen termesztették,

                              i.

                              melyet nyilvántartásba vettek a 92/90/EGK bizottsági irányelvnek (3) megfelelően, továbbá

                              ii.

                              melyet évente kétszer, megfelelő időpontokban elvégzett, alapos hatósági vizsgálatnak vetettek alá az Anoplophora chinensis (Forster) előfordulására utaló jelek kimutatására, azonban nem találtak a szervezetre utaló jeleket; adott esetben e vizsgálat megsemmisítéssel járó mintavételt is magában foglalhat, valamint

                              iii.

                              ha a növényeket olyan helyen termesztették,

                                          —

                                          ahol teljes volt a fizikai védelem az Anoplophora chinensis (Forster) behurcolása ellen, vagy

                                          —

                                          ahol megfelelő megelőző kezelések alkalmazására került sor és melyet egy legalább két km-es kiterjedésű pufferzóna vett körül a fertőzött körzet határán túl, melyben évente, megfelelő időpontokban hatósági felméréseket végeztek az Anoplophora chinensis (Forster) jelenlétének vagy jeleinek kimutatására. Ha kimutatják az Anoplophora chinensis (Forster) jeleit, azonnali felszámolási intézkedéseket kell hozni a pufferzóna kártevőmentességének visszaállítása érdekében.

                  (2)

                  Az olyan harmadik országokból származó meghatározott növények, melyekben tudvalevőleg jelen van az Anoplophora chinensis (Forster) az I. szakasznak megfelelően, csak abban az esetben szállíthatók a Közösségen belül, ha az 1. pontban említett növényútlevél kíséri őket.

         (1)  HL L 313., 2004.10.12., 16. o.

         (2)  HL L 4., 1993.1.8., 22. o.

         (3)  HL L 344., 1992.11.26., 38. o.

      II. MELLÉKLET
      AZ 5. CIKKBEN EMLÍTETT SÜRGŐSSÉGI INTÉZKEDÉSEK
      1.   Elhatárolt területek kialakítása

                  a)

                  Az 5. cikkben említett elhatárolt területek a következő részekből állnak:

                              i.

                              fertőzött körzet, melyben megerősítették az Anoplophora chinensis (Forster) jelenlétét, és mely magában foglal minden, az Anoplophora chinensis (Forster) által okozott tüneteket mutató növényt, és adott esetben valamennyi, az ültetés idején ugyanahhoz a tételhez tartozó valamennyi növényt,

                              ii.

                              pufferzóna, mely a fertőzött terület határán túl legalább két km-es körzetben helyezkedik el.

                  b)

                  Az a) pontban említett körzetek pontos körülhatárolása szilárd tudományos elveken, az Anoplophora chinensis (Forster) biológiáján, a fertőzöttség mértékén, a meghatározott növények érintett területen való konkrét megoszlásán és a károsító szervezet megjelenésére utaló bizonyítékokon alapul. A szervezetnek valamely területen való első észlelésekor, egy felmérést követően, a pufferzóna mérete a fertőzött körzet határán túl legalább egy km-re csökkenthető.

                  c)

                  Amennyiben megerősítik az Anoplophora chinensis (Forster) jelenlétét a fertőzött körzeten kívül, ennek megfelelően meg kell változtatni az elhatárolt területek körülhatárolását, vagy azonnali felszámolási intézkedéseket kell hozni a pufferzóna kártevőmentességének visszaállítása érdekében.

                  d)

                  Amennyiben a 2b. pontban említett éves felmérések alapján négy évig nem mutatják ki az Anoplophora chinensist (Forster) egy adott elhatárolt területen, ezen elhatárolást meg kell szüntetni, és a 2. pontban említett intézkedésekre a továbbiakban nincs szükség.

            2.   Intézkedések az elhatárolt területeken
      Az 5. cikkben említett, az elhatárolt körzetekben végrehajtandó hatósági intézkedéseknek legalább a következőket kell tartalmazniuk:

                  a)

                  az Anoplophora chinensis (Forster) felszámolását célzó, megfelelő intézkedések a fertőzött területen, beleértve a fertőzött, illetve az Anoplophora chinensis (Forster) jeleit mutató növények – beleértve a gyökereket is – kivágását és megsemmisítését minden évben április 30-ig;

                  b)

                  A fertőzött körzetben és a pufferzónában az Anoplophora chinensis (Forster) jelenlétének fokozott ellenőrzése olyan vizsgálatok révén, melyeket évente, megfelelő időpontokban végeznek a szervezet gazdanövényein.


title: 2006/831/EK: Az Európai Parlament határozata ( 2006. április 27. ) az Európai Környezetvédelmi Ügynökség 2004-es pénzügyi évre vonatkozó elszámolásának lezárásáról

text:
               6.12.2006

               HU

               Az Európai Unió Hivatalos Lapja

               L 340/91

         AZ EURÓPAI PARLAMENT HATÁROZATA
   (2006. április 27.)
   az Európai Környezetvédelmi Ügynökség 2004-es pénzügyi évre vonatkozó elszámolásának lezárásáról
   (2006/831/EK)
   AZ EURÓPAI PARLAMENT,

               —

               tekintettel az Európai Környezetvédelmi Ügynökség 2004-es pénzügyi évre vonatkozó végső elszámolásaira (1),

               —

               tekintettel a Számvevőszéknek az Európai Környezetvédelmi Ügynökség 2004-es pénzügyi évre vonatkozó elszámolásáról szóló jelentésére, az ügynökség válaszaival együtt (2),

               —

               tekintettel a Tanács 2006. március 14-i ajánlására (5972/2006 – C6-0093/2006),

               —

               tekintettel az EK-Szerződésre, és különösen annak 276. cikkére,

               —

               tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (3), és különösen annak 185. cikkére,

               —

               tekintettel az Európai Környezetvédelmi Ügynökség és az európai környezeti információs és megfigyelőhálózat létrehozásáról szóló, 1990. május 7-i 1210/90/EGK tanácsi rendeletre (4), és különösen annak 13. cikkére,

               —

               tekintettel az Európai Közösségek általános költségvetésére alkalmazandó költségvetési rendeletről szóló 1605/2002/EK, Euratom tanácsi rendelet 185. cikkében említett szervekre vonatkozó költségvetési keretrendeletről szóló 2002. november 19-i 2343/2002/EK, Euratom bizottsági rendeletre (5), és különösen annak 94. cikkére,

               —

               tekintettel eljárási szabályzata 71. cikkére és V. mellékletére,

               —

               tekintettel a Költségvetési Ellenőrző Bizottság jelentésére, valamint a Környezetvédelmi, Közegészségügyi és Élelmiszer-biztonsági Bizottság véleményére (A6-0098/2006).

               1.

               tudomásul veszi az Európai Környezetvédelmi Ügynökség 2004-es és 2003-as pénzügyi évre vonatkozó elszámolásának alábbi adatait:
               A 2004-es és 2003-as pénzügyi év eredménykimutatása

                           (1000 EUR)

                           2004

                           2003

                           Bevételek

                           Közösségi támogatás

                           28 658

                           28 723

                           Támogatások

                           1 998

                           1 080

                           Banki kamat

                           128

                           89

                              Összes bevétel (a)

                              30 784

                              29 891

                           Kiadások

                           Összes kiadás az I. cím keretében

                           Kifizetések

                           12 447

                           11 123

                           Kifizetések – Támogatások

                           2

                           Átvitt előirányzatok

                           435

                           315

                           Átvitt előirányzatok – Támogatások

                           66

                           Összes kiadás a II. cím keretében

                           Kifizetések (6)

                           3 451

                           2 447

                           Átvitt előirányzatok

                           394

                           395

                           Összes kiadás a III. cím keretében

                           Kifizetések

                           9 534

                           5 997

                           Kifizetések – Támogatások

                           14

                           Átvitt előirányzatok

                           4 845

                           7 008

                           Átvitt előirányzatok – Támogatások

                           2 419

                              Összes kiadás (b)

                              33 606

                              27 284

                              A pénzügyi év eredménye (a - b)

                              - 2 822

                              2 607

                           Áthozott és törölt előirányzatok

                           508

                           295

                           Áthozott és törölt visszatérítések

                           0

                           36

                           Az előző pénzügyi évről áthozott egyenleg

                           - 4 190

                           - 7 427

                           Törölt támogatások

                           98

                           322

                           Árfolyam-különbözet

                           3

                           - 4

                           Előző évek jóváírásai

                           43

                           - 18

                              A pénzügyi év egyenlege

                              - 6 360

                              - 4 190

                              Megjegyzés: Az összegekben a kerekítés miatt eltérések fordulhatnak elő.

               2.

               jóváhagyja az Európai Környezetvédelmi Ügynökség 2004-es pénzügyi évre vonatkozó elszámolásának lezárását;

               3.

               utasítja elnökét, hogy továbbítsa ezen határozatot az Európai Környezetvédelmi Ügynökség ügyvezető igazgatójának, a Tanácsnak, a Bizottságnak és a Számvevőszéknek, és gondoskodjon az Európai Unió Hivatalos Lapjában való közzétételről (L sorozat).

            az elnök

         Josep BORRELL FONTELLES

            a főtitkár

         Julian PRIESTLEY

      (1)  HL C 269., 2005.10.28., 13. o.

      (2)  HL C 332., 2005.12.28., 37. o.

      (3)  HL L 248., 2002.9.16., 1. o.

      (4)  HL L 120., 1990.5.11., 1. o. A legutóbb az 1641/2003/EK rendelettel (HL L 245., 2003.9.29., 1. o.) módosított rendelet.

      (5)  HL L 357., 2002.12.31., 72. o. Az 1261/2005/EK, Euratom rendelettel (HL L 201., 2005.8.2., 3. o.) módosított rendelet.

      (6)  Tartalmazza a dán kormánynak fizetett 905 823 EUR összegű ingatlanadót. Az Ügynökség véleménye szerint ezt az összeget vissza kellett volna téríteni. A kérdést jelenleg tárgyalják a dán kormánnyal.

      Megjegyzés: Az összegekben a kerekítés miatt eltérések fordulhatnak elő.
    ---documentbreak---

               6.12.2006

               HU

               Az Európai Unió Hivatalos Lapja

               L 340/93

         AZ EURÓPAI PARLAMENT ÁLLÁSFOGLALÁSA
   az Európai Környezetvédelmi Ügynökség 2004-es pénzügyi évre szóló költségvetésének végrehajtására vonatkozó mentesítésről szóló határozat szerves részét képező megjegyzésekkel
   AZ EURÓPAI PARLAMENT,

               —

               tekintettel az Európai Környezetvédelmi Ügynökség 2004-es pénzügyi évre vonatkozó végső elszámolásaira (1),

               —

               tekintettel a Számvevőszéknek az Európai Környezetvédelmi Ügynökség 2004-es pénzügyi évre vonatkozó elszámolásáról szóló jelentésére, az ügynökség válaszaival együtt (2),

               —

               tekintettel a Tanács 2006. március 14-i ajánlására (5972/2006 – C6-0093/2006),

               —

               tekintettel az EK-Szerződésre, és különösen annak 276. cikkére,

               —

               tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (3), és különösen annak 185. cikkére,

               —

               tekintettel az Európai Környezetvédelmi Ügynökség és az európai környezeti információs és megfigyelőhálózat létrehozásáról szóló, 1990. május 7-i 1210/90/EGK tanácsi rendeletre (4), és különösen annak 13. cikkére,

               —

               tekintettel az Európai Közösségek általános költségvetésére alkalmazandó költségvetési rendeletről szóló 1605/2002/EK, Euratom tanácsi rendelet 185. cikkében említett szervekre vonatkozó költségvetési keretrendeletről szóló 2002. november 19-i 2343/2002/EK, Euratom bizottsági rendeletre (5), és különösen annak 94. cikkére,

               —

               tekintettel eljárási szabályzata 71. cikkére és V. mellékletére,

               —

               tekintettel a Költségvetési Ellenőrző Bizottság jelentésére, valamint a Környezetvédelmi, Közegészségügyi és Élelmiszer-biztonsági Bizottság véleményére (A6-0098/2006),

               A.

               mivel a Számvevőszék kijelentette, hogy kellő mértékben megbizonyosodott a 2004. december 31-én zárt pénzügyi év éves beszámolójának megbízhatóságáról, valamint arról, hogy az alapjául szolgáló ügyletek egészében véve jogszerűek és szabályszerűek,

               B.

               mivel a Számvevőszék kijelenti, hogy valamennyi ügynökségtől megfelelő garanciákat kapott, kivéve az Európai Újjáépítési Ügynökség, az Európai Szakképzés-fejlesztési Központ, az Európai Képzési Alapítvány, a Rasszizmus és Idegengyűlölet Európai Megfigyelőközpontja és az Európai Élelmiszer-biztonsági Hatóság 2004. pénzügyi évre vonatkozó előre meghatározott célra előirányzott tartalékait,

               1.

               emlékeztet arra, hogy a költségvetési rendelet 185. cikke szerint a Parlament adja meg a mentesítést a Közösség által létrehozott, jogi személyiséggel rendelkező szervek számára, amelyek támogatásokat kapnak a költségvetés terhére; rámutat azonban, hogy e szervek közül nem mindegyiket finanszírozzák teljes mértékben vagy csupán részlegesen a költségvetés terhére nyújtott támogatásokból; hangsúlyozza, hogy a mentesítési határozat e szervek költségvetési és költségvetésen kívüli finanszírozására is vonatkozik; elfogadhatatlannak tartja, hogy az Unió által létrehozott szervek némelyikének el kell számolnia a költségvetésen kívüli forrásokból kapott bevétel elköltésével, míg más szerveknek, amelyek nem részesülnek költségvetési támogatásban, nem kell elszámolniuk; megerősíti azt az elvet, amelynek értelmében a Parlament általi mentesítés a Közösség valamennyi ügynökségére vonatkozik – függetlenül attól, hogy azok részesülnek-e támogatásban vagy nem – még abban az esetben is, ha alapszabályzatuk alapján egy másik mentesítő hatóság is közreműködik; úgy véli, hogy felül kell vizsgálni valamennyi olyan szöveget, amely ütközik ezen elvvel;

               2.

               rendkívül értékesnek tartja a Számvevőszék jelentésének 1. táblázatát, amelyet először a 2003-as mentesítési eljárás során vezettek be, és amely összefoglalja az ügynökség hatásköreit, feladatköreit, irányítását, forrásait, tevékenységeit és az általa nyújtott szolgáltatásokat; megállapítja, hogy az 1. táblázatban található információkat az ügynökség szolgáltatta; arra kéri a Számvevőszéket, hogy ellenőrizze az 1. táblázat tartalmát;

               3.

               kitart amellett, hogy az ügynökségeknek a pénz megfelelő elköltése mellett a pénz lehető leghatékonyabb és legeredményesebb elköltésére is törekedniük kell; felhívja a Számvevőszéket, hogy vizsgálja meg annak lehetőségét, hogy az ügynökségekről szóló éves különjelentésébe felvegye a teljesítmény és a kitűzött célok elérésének értékelését; e tekintetben és a 2003. évi gazdálkodás jóváhagyásáról szóló állásfoglalásaival összhangban ragaszkodik a következő szempontok figyelembevételéhez: a lehetőségekhez mérten a különböző ügynökségek részéről el kell kerülni a feladatok megkettőzését, és egyértelművé kell tenni a nyilvánossággal folytatott kommunikációban az átláthatóság érvényesítésének javítására irányuló intézkedéseket, valamint a szerződéskötés, a képzés és a felelősségek meghatározása valamennyi szintjén a nemek közötti pozitív fellépésre irányuló közösségi intézkedéseket;

               4.

               megállapítja, hogy a Közösség ügynökségei nem mindig rendelkeznek jó hírnévvel és sajtónyilvánossággal, és hogy sokan közülük nem érdemelnének ennyire rossz hírnevet, megállapítja továbbá, hogy erre fel kell hívni az uniós polgárok figyelmét, és ahányszor csak szükséges a megfelelő eszközökkel igazolni kell ezen ügynökségek létjogosultságát és az általuk elért eredményeket; kéri a Bizottságot, hogy tegyen lépéseket ennek érdekében az általa szükségesnek ítélt eszközök felhasználásával;

               5.

               megállapítja, hogy az Európai Unió 2004-es bővítése jelentős hatást gyakorolt a Közösség ügynökségeinek szerkezetére és működésük módjára; számos ügynökség ezt jelzi is tevékenységéről szóló jelentésében, különösen azt, hogy megnövekedett adminisztrátorainak létszáma; kéri a Bizottságot, hogy elemezze a felmerült, illetve feltételezett nehézségeket, és tegyen javaslatot a szükséges szabályozási módosításokra;

               6.

               megjegyzi, hogy a Bizottság elkötelezte magát amellett, hogy formai szempontból összehangolja főigazgatóságainak saját tevékenységeikről szóló jelentéseit; kéri, hogy hasonló módon gondolják végig a Közösségek ügynökségei tevékenységeiről szóló jelentéseket, amelyek tartalma óriási különbségeket mutat; kéri a Bizottságot, hogy határozza meg a Közösségek ügynökségei számára, hogy a tevékenységeikre vonatkozóan milyen információkat és mutatókat kell feltétlenül szerepeltetniük;

               7.

               tudomásul veszi a Számvevőszék megállapítását, amely szerint a 2004. évi többlet-előirányzatokat 2005-ben elvégzendő műveletekre különítették el, és személyzeti költségekhez kapcsolódó előirányzatokat vittek át; kitart amellett, hogy az ügynökségnek tiszteletben kell tartania a költségvetés évenkéntiségének költségvetési rendeletben meghatározott elvét és a személyi juttatások előirányzatainak átvitelét megtiltó rendelkezéseket a költségvetési hatóság által meghatározott költségvetések helyes és átlátható végrehajtása érdekében;

               8.

               tudomásul veszi a Számvevőszék által a leltárjegyzék ellenőrzése során feltárt ellenőrzési gyengeségeket és hiányokat; sürgeti az ügynökséget, hogy haladéktalanul orvosolja ezeket a hiányosságokat;

               9.

               üdvözli az ügynökség határozott ígéretét, amely szerint a Számvevőszék által a szerződések módosításával kapcsolatban feltárt problémákat orvosolni fogják;

               10.

               támogatja az ügynökség arra irányuló erőfeszítéseit, hogy érvényt szerezzen a Koppenhága városa által jogosulatlanul kiszabott adók visszatérítésének;

               11.

               elégedettségét fejezi ki a 2004. évi költségvetés eredményes végrehajtásával kapcsolatban;

               12.

               az Európai Környezetvédelmi Ügynökséget hasznos környezetvédelmi információk forrásának tekinti az EU minden intézménye számára és a politikai döntéshozatal szempontjából; elégedettséggel jegyzi meg, hogy az Ügynökség bonyolult adatokat át tudott alakítani felhasználóbarát információvá és következtetéseit sikerrel tárta a nyilvánosság elé; gratulál az Ügynökség informatív honlapjához;

               13.

               arra ösztönzi az Ügynökséget, hogy folytassa a kommunikációs módszereinek továbbfejlesztésére tett erőfeszítéseit annak érdekében, hogy a média még nagyobb terjedelemben számoljon be tevékenységéről, és így ösztönözze a fontos környezetvédelmi kérdésekben, például az éghajlatváltozás ügyében folytatott nyilvános vitát;

               14.

               rámutat arra, hogy a környezetvédelmi programok hatását gyakran csökkenti, hogy az egyéb közösségi politikák környezeti hatását nem értékelik; felkéri az Európai Környezetvédelmi Ügynökséget, hogy folytassa a környezeti hatásvizsgálatok területén végzett tevékenységét;

               15.

               hangsúlyozza az Európai Környezetvédelmi Ügynökség európai uniós környezetvédelmi jogszabályok végrehajtásának értékelésében betöltött szerepét;

               16.

               felhívja a Bizottságot, hogy segítse az ügynökségeket az elkövetkező évre meghatározott munkaterv lehető legszorosabb követésében, a tevékenységek megfelelő tervezésének és végrehajtásának lehetővé tételében, és különösen a munkaterhelés jelentős, utolsó pillanatban történő megváltoztatásainak elkerülésében;

               17.

               felkéri a Bizottságot, hogy az ügynökségek közötti együttműködést tegye hatékonyabbá a munkák megkettőzésének elkerülése és a hiányosságok orvoslása révén, különösen az olyan közös területeken, mint a képzés, a közösségi politikák általános végrehajtása, a legújabb vezetési rendszerek alkalmazása és a költségvetéssel való hatékony és eredményes gazdálkodás.

      (1)  HL C 269., 2005.10.28., 13. o.

      (2)  HL C 332., 2005.12.28., 37. o.

      (3)  HL L 248., 2002.9.16., 1. o.

      (4)  HL L 120., 1990.5.11., 1. o. A legutóbb az 1641/2003/EK rendelettel (HL L 245., 2003.9.29., 1. o.) módosított rendelet.

      (5)  HL L 357., 2002.12.31., 72. o. Az 1261/2005/EK, Euratom rendelettel (HL L 201., 2005.8.2., 3. o.) módosított rendelet.


title: A Tanács határozata (1995. március 27.) az Európai Közösség és a Srí Lanka-i Demokratikus Szocialista Köztársaság között létrejött, a partnerségről és a fejlesztésről szóló együttműködési megállapodás megkötéséről

text:
Fontos jogi nyilatkozat

|

31995D0129

Hivatalos Lap L 085 , 19/04/1995 o. 0032 - 0032

		A Tanács határozata(1995. március 27.)az Európai Közösség és a Srí Lanka-i Demokratikus Szocialista Köztársaság között létrejött, a partnerségről és a fejlesztésről szóló együttműködési megállapodás megkötéséről(95/129/EK)AZ EURÓPAI UNIÓ TANÁCSA,tekintettel az Európai Közösséget létrehozó szerződésre, és különösen annak 113. és 130y. cikkére, összefüggésben 228. cikke (2) bekezdésének első mondatával és (3) bekezdésének első albekezdésével,tekintettel a Bizottság javaslatára [1],tekintettel az Európai Parlament véleményére [2],mivel a Szerződés 130u. cikke értelmében a Közösség fejlesztési együttműködés terén folytatott politikájának ösztönöznie kell a fejlődő országok fenntartható gazdasági és társadalmi fejlődését, a zökkenőmentes és fokozatos integrálódását a világgazdaságba, valamint ezen országokban a szegénység elleni küzdelmet;mivel a külkapcsolatok terén megfogalmazott célkitűzéseinek elérése érdekében a Közösségnek jóvá kell hagynia az e határozatban említett megállapodást,A KÖVETKEZŐKÉPPEN HATÁROZOTT:1. cikkAz Európai Közösség és a Srí Lanka-i Demokratikus Szocialista Köztársaság között létrejött, a partnerségről és a fejlesztésről szóló együttműködési megállapodást a Közösség nevében a Tanács jóváhagyja.A megállapodás szövegét csatolták e határozathoz.2. cikkA megállapodás 26. cikkében előírt értesítést a Közösség nevében a Tanács elnöke küldi meg.3. cikkA tagállamok képviselőinek támogatásával a Közösséget a Bizottság képviseli a megállapodás 20. cikkében előírt vegyesbizottságban.4. cikkEzt a határozatot az Európai Közösségek Hivatalos Lapjában ki kell hirdetni.Kelt Brüsszelben, 1995. március 27-én.a Tanács részérőlaz elnökM. Giraud[1] HL C 86., 1994.3.23., 5. o.[2] HL C 18., 1995.1.23.--------------------------------------------------